CELEX: 62019CN0635
Language: hu
Date: 2019-08-26 00:00:00
Title: C-635/19. sz. ügy: Az Órgano Administrativo de Recursos Contractuales de la Comunidad Autónoma de Euskadi (Spanyolország) által 2019. augusztus 26-án benyújtott előzetes döntéshozatal iránti kérelem – Confederación Sindical Comisiones Obreras de Euskadi kontra Ayuntamiento de Arrigorriaga

2.12.2019   
            
            
               HU
            
            
               Az Európai Unió Hivatalos Lapja
            
            
               C 406/10
            
         
      Az Órgano Administrativo de Recursos Contractuales de la Comunidad Autónoma de Euskadi (Spanyolország) által 2019. augusztus 26-án benyújtott előzetes döntéshozatal iránti kérelem – Confederación Sindical Comisiones Obreras de Euskadi kontra Ayuntamiento de Arrigorriaga
      (C-635/19. sz. ügy)
      (2019/C 406/15)
      Az eljárás nyelve: spanyol
      
         A kérdést előterjesztő bíróság
      
      Órgano Administrativo de Recursos Contractuales de la Comunidad Autónoma de Euskadi
      
         Az alapeljárás felei
      
      
         Fellebbező: Confederación Sindical Comisiones Obreras de Euskadi
      
         Ellenérdekű fél: Ayuntamiento de Arrigorriaga
      
         Az előzetes döntéshozatalra előterjesztett kérdés
      
      Ellentétes-e a 2014/24/EU irányelvvel (1) az olyan nemzeti szabályozás, mint az LCSP (2) 122. cikkének (2) bekezdése, amely arra kötelezi az ajánlatkérő szerveket, hogy a közbeszerzési szerződést szabályozó dokumentációkba foglaljanak bele egy olyan különleges szerződésteljesítési feltételt, amely a nyertes ajánlattevőre nézve azt a kötelezettséget írja elő, hogy a munkavállalók számára legalább az alkalmazandó ágazati kollektív szerződés szerinti bérezési feltételeket biztosítsa, még akkor is, ha az említett ágazati kollektív szerződés erre nem kötelezi a nyertes ajánlattevő vállalkozást a kollektív tárgyalásokra és a kollektív szerződésekre irányadó szabályozás alapján, amely szabályozás úgy rendelkezik, hogy a vállalati kollektív szerződés elsőbbséget élvez a bérezés területén, illetve, hogy valamely hatályos kollektív szerződés alkalmazása gazdasági, technikai, szervezeti vagy termelési okok miatt mellőzhető?
      
         (1)  A közbeszerzésről és a 2004/18/EK irányelv hatályon kívül helyezéséről szóló, 2014. február 26-i 2014/24/EU európai parlamenti és tanácsi irányelv (HL 2014. L 94., 65. o.)
      
         (2)  A közbeszerzési szerződésekről szóló, 2017. november 8-i 9/2017. sz. törvény